ท้องนี้จะมีสิทธิ์ รอดไหมค่ะ ไม่อยากแท้งอีก ต้องทำยังไงดีค่ะ รอบก่อนท้องประมาณ 7-8สัปดาห์ มีมููููกสีน้ำตาลไหลออกมาค่ะ พอไปตรวจบอกว่า หัวใจน้องไม่ทำงาน อีกไม่เกิน 2สัปดาห์ น้องก้อขับตัวเองออกมาค่ะ อยากถามว่า ท้องนี้จะมีปัญหา เหมือนเดิมไหมค่ะ อยากมีน้องมากเลยค่ะ แล้วต้องทำอย่างไรค่ะ น้องถึงจะไม่มีปัญหาเหมือนเดิมอีก
สวัสดีค่ะ การแท้งคือการสูญเสียตัวอ่อนภายในช่วง 20 สัปดาห์แรกของการตั้งครรภ์ที่เกิดขึ้นเองโดยธรรมชาติหรือไม่ได้ตั้งใจให้เกิดขึ้น สาเหตุอาจเกิดจากความผิดปกติของทารกเองคือมีโครโมโซมที่ผิดปกติหรือปัจจัยจากมารดาเช่นโรคอ้วน การสูบบุหรี่ระหว่างตั้งครรภ์ การดื่มแอลกอฮอล์มากเกินควร อายุที่มากเกิน มีโรคประจำตัวเช่น เบาหวาน ความดันโลหิตสูงรุนแรง โรคแพ้ภูมิตัวเอง โรคไต การติดเชื้อต่างๆระหว่างตั้งครรภ์ โดยหญิงที่เคยแท้งตั้งแต่ 2 ครั้งขึ้นไปจะยิ่งมีโอกาสเสี่ยงแท้งบุตรอีกครั้งมากกว่าหญิงปกติแนะนำไม่ควรกังวลมากจนเกินไป ไปฝากครรภ์ตามที่แพทย์นัดทุกครั้ง งดการมีเพศสัมพันธ์ ระวังการกระทบกระแทกที่หน้าท้อง ดูแลสุขภาพได้ตามปกติ และหากในระหว่างการตั้งครรภ์มีเลือดออกผิดปกติทางช่องคลอด ปวดหน่วงท้องน้อย ควรรีบไปพบแพทย์